section_heading: Recenzije i komercijalni uspjeh
paragraph_text: Ordo Ad Chao uglavnom je dobio pozitivne kritike. Florian s mrežnog mjesta metal.de dodijelio mu je sedam od deset bodova i izjavio: "Ovaj je album umjetničko djelo; umjetničko koliko bi umjetnički bilo vidjeti kravu kojoj viri utroba, ali je i dalje prvo pravo umjetničko djelo koje je Mayhem snimio. Možete ga prihvatiti takvog kakav jest ili ga ostaviti po strani; kako god bilo, nakon objave "Ordo Ad Chao" ova skupina više nije što je bila prije. Euronymous bi sigurno bio ponosan na te luđake i put kojim se kreću makar bio jedini koji tako misli." Redakcija mrežnog mjesta metal1.info dodijelila mu je devet od deset bodova i komentirala je: "Black metal ponovno je dobio svojeg gospodara 2007., i to je opet bio Mayhem. Black metal scena sad ima album prema kojem se treba mjeriti. [...] Mayhem posve mijenja black metal [albumom] Ordo Ad Chao, potpuno crnim komadom glazbe."<ref> Pojavio se na 12. mjestu norveške ljestvice albuma, a 2008. je osvojio nagradu Spellemannprisen za najbolji metal album.